Diari Oficial de la Generalitat Valenciana


Sumari del DOGV 9474, del 21-11-2022 (2022/10659)

RESOLUCIÓ de 4 de novembre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Shackelton International School, a Burjassot.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/10616


Data del document
:   04-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de novembre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Shackelton International School, a Burjassot. [2022/10281]  
Antecedents de fet  
  
Primer. Mitjançant la Resolució de 20 de setembre de 2021, de la Conselleria d'Educació, Cultura i Esport, es va autoritzar l'obertura i funcionament del centre docent estranger Shackelton International School, codi de centre 22903840, de Burjassot, per a la impartició dels següents ensenyaments del sistema educatiu britànic, fins a juny de 2022, per a alumnat espanyol i estranger amb un total de 225 llocs escolars:  
Des de Nursery (3 a 4 anys) fins a Year 6 (10 a 11 anys)  
Segon. En data 16 de juny de 2022, la titularitat del centre presenta un certificat d'acreditació de la Fundació British Council, amb validesa fins al 20 de maig de 2023, per als següents ensenyaments del sistema educatiu britànic per a alumnat espanyol i estranger amb un total de 350 llocs escolars.  
Des de Nursery (3 a 4 anys) fins a Year 8 (12 a 13 anys)  
Tercer. La titularitat del centre aporta, juntament amb la sol·licitud, les titulacions del professorat.  
En data 11 de setembre de 2022, la Inspecció d'Educació de l'esmentada direcció territorial emet un informe favorable respecte de les titulacions del professorat.  
Quart. En la sol·licitud de modificació de la seua autorització, la titularitat del centre manifesta, mitjançant una declaració responsable, no haver realitzat obres en el centre.  
No obstant això, en el certificat d'inspecció de l'edifici de la Fundació British Council s'indica en una nota addicional que «l'inspector ha sol·licitat que el col·legi li remeta evidència fotogràfica que s'han dut a terme les mesures de seguretat en les instal·lacions a l'aire lliure abans del començament del nou any acadèmic al setembre de 2022», per la qual cosa se sol·licita un informe a la Unitat Tècnica de la Direcció Territorial d'aquesta conselleria a València.  
En data 19 d'octubre de 2022, l'esmentada unitat tècnica emet un informe favorable en el qual queda constància que «es comprova que s'han executat les mesures de seguretat indicades per l'inspector (?)».  
  
  
A aquests fets li són aplicables els següents  
  
Fonaments de dret  
  
Primer. En exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament i, en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de complir els requisits que, per a la creació de centres docents i la validesa oficial plena dels seus ensenyaments, exigisca la legislació dels països segons el sistema educatiu dels quals pretenguen impartir aquests ensenyaments.  
A aquest efecte, la titularitat del centre aporta un certificat d'acreditació de la Fundació British Council, amb una validesa fins al 20 de maig de l'any 2023, que afecta els següents ensenyaments:  
Des de Nursery (3 a 4 anys) fins a Year 8 (12 a 13 anys).  
Tercer. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, «el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració educativa.»  
Com que la titularitat del centre, mitjançant la seua sol·licitud de modificació de l'autorització, ha ampliat els ensenyaments equivalents a ensenyaments obligatoris en el sistema educatiu espanyol, resulta preceptiu sol·licitar un informe a la Inspecció d'Educació de la Direcció Territorial d'aquesta conselleria a València, a fi que valore les titulacions del professorat aportades per la titularitat del centre.  
A aquest efecte, en data 11 de setembre de 2022, la Inspecció d'Educació de la Direcció Territorial d'aquesta conselleria a València emet un informe favorable sobre aquest tema.  
Quart. De conformitat amb l'article 6 del Reial decret 806/1993 «els centres estrangers a Espanya hauran de complir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
Encara que el centre, mitjançant una declaració responsable, manifesta no haver realitzat obres, i atés que en el certificat d'inspecció de l'edifici de la Fundació British Council s'indica en una nota addicional que «l'inspector ha sol·licitat que el col·legi li remeta evidència fotogràfica que s'han dut a terme les mesures de seguretat en les instal·lacions a l'aire lliure abans del començament del nou any acadèmic al setembre de 2022», en data 19 d'octubre de 2022 la Unitat Tècnica de la Direcció Territorial d'aquesta conselleria a València emet un informe favorable en el qual es deixa constància que s'ha comprovat que «s'han executat les mesures de seguretat indicades per l'inspector».  
  
  
Per tot això, resolc:  
  
Primer  
Modificar l'autorització del centre docent privat estranger que a continuació s'indica, ateses les característiques, ensenyaments i capacitat màxima que s'assenyalen:  
Codi: 00097213.  
Denominació genèrica del centre: centre docent privat estranger.  
Denominació específica del centre: Schakleton International School.  
Titularitat: Schakelton International School, SL.  
Domicili: c/ Benieu, 9.  
Localitat: Burjassot (46466).  
Província: València.  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic, fins al 20 de maig de 2023, per a alumnat espanyol i estranger:  
Des de Nursery (3 a 4 anys) fins a Year 8 (12 a 13 anys) per a un màxim de 350 llocs escolars.  
  
Segon  
La present resolució tindrà els seus efectes acadèmics a l'inici del pròxim curs escolar 2023-2024, i estarà condicionada a l'aportació puntual a aquesta administració, per part de la titularitat del centre, abans del 20 de maig de 2023, del certificat actualitzat de la Fundació British Council. En cas contrari, es procedirà, d'ofici, a la revocació de l'autorització d'obertura i funcionament.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 4 de novembre de 2022.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.